USA kosmoseagentuuri NASA tabas uue kuukulguri Morpheus testimisel tagasilöök, vahendab Spiegel Online.
800 kilogrammi kaaluv kuukulgur läks testimisel õhus põlema ja kukkus alla. Õnneks ei juhtunud see Kuul, vaid Maal Kennedy kosmosekeskuses Floridas. NASA on Morpheuse arendusse seni investeerinud seitse miljonit dollarit. See on üsna tühine summa võrreldes äsja Marsile laskunud Curiosityga, mille missioon maksab vähemalt 2,5 miljardit dollarit.
NASA teatel arvestatakse uute seadmete katsetamisel ebaõnnestumistega. Nüüd tuleb selgitada, mis Morpheusega tegelikult juhtus.